text: Esbjerg-fisker fundet død
  14 maj 2012 kl. 16.13
  Søndag morgen blev en lystfisker fra Esbjerg fundet død ved Fønsskov, sydøst for Middelfart.
  En 45-årig lystfisker blev klokken 8.40 fundet død af to kajakroere, som var ude at ro i området sydøst for Middelfart.
  - Vi ved ikke præcist, hvad der er sket. Men han var alene, så den sandsynlige årsag er, at han har fået vand ned i sine vaders, og så har luften i hans vaders fået hovedet til at vende ned i vandet, og han er druknet, siger vagtchef ved Fyns Politi, Erik Haldkjær, til TV2 Fyn.
  Den 45-årige lystfisker er fra Esbjerg, og han blev søndag aften identificeret af familien.
  Mandag var der ligsyn.
  